स्कूल के वाइस प्रिंसिपल विनीत गेरा ने कहा कि दीपावली सभी के लिए मंगलमय होनी चाहिए. हमें पर्यावरण को नुकसान नहीं पहुंचाना चाहिए, आतिशबाजी करने से प्रदूषण बढ़ता है जिसका जनमानस के स्वास्थ्य पर बुरा असर पड़ता है. आप ने बताया कि सुप्रीम कोर्ट द्वारा हाल ही में दिए गए आदेश के अनुसार पटाखे जलाने वालों के विरुद्ध पुलिस में भी मामला दर्ज होगा. पटाखे जलाने से उत्पन्न होने वाले वायु प्रदूषण व ध्वनि प्रदूषण से सभी को नुकसान होता है. आप ने सभी से अपील करते हुए कहा कि दीपावली पर दीपक जलाएं मिठाइयां बांटे तथा अपने घरों के आसपास साफ सफाई रखें.